MFEC โบรกอัพกำไรปี 65-66 โตเด่น ลุ้นปีนี้แตะ 306 ลบ. กระแส Digital Transformation หนุน
MFEC โบรกอัพกำไรปี 65-66 โตเด่น ลุ้นปีนี้แตะ 306 ลบ. กระแส Digital Transformation หนุนเด่น  เคาะเป้า 13.90 บาท
MFEC โบรกอัพกำไรปี 65-66 โตเด่น ลุ้นปีนี้แตะ 306 ลบ. กระแส Digital Transformation หนุนเด่น  เคาะเป้า 13.90 บาท
5 เม.ย. 2565

บล.กรุงศรี ระบุในบทวิเคราะห์วันนี้ (4 เม.ย.2565) ว่า บริษัท เอ็ม เอฟ อี ซี จำกัด (มหาชน) หรือ MFEC เป็นผู้ให้บริการ 1) การพัฒนาและวางโครงสร้างพื้นฐานระบบคอมพิวเตอร์หรือ System Integrator (SI) 2) การบำรุงรักษา รวมถึง 3) การให้บริการคลาวด์ ในองค์กรทั้งภาครัฐฯ และเอกชน โดยมีลูกค้าหลักอยู่ในอุตสาหกรรมการเงิน, พลังงาน และ IT
โดยหลังการแพร่ระบาดของโควิด ทำให้ลุกค้าเร่งปรับตัวเพื่อรองรับสภาพแวดล้อมทางธุรกิจที่เปลี่ยนแปลงไป ซึ่งส่งผลให้รายได้และ Backlog เพิ่มขึ้นอย่างมาก จากเดิมที่มีระดับรายได้ และ Backlog ประมาณ 3-4 พันล้านบาท ต่อปี เพิ่มเป็นรายได้ 5 พันล้านบาท และ Backlog กว่า 6.4 พันล้านบาท ณ ปลายปี 2564 โดยเฉพาะรายได้จากธุรกิจการบำรุงรักษา (ซึ่งรวมงานด้าน Cybersecurity) และการให้บริการคลาวด์ที่มีลักษณะเป็น Recurring income เติบโตถึง 39% และ 74% ตามลำดับ ทำให้สัดส่วนรายได้จากของธุรกิจทั้ง 2 ดังกล่าวในปี 2564 เพิ่มขึ้นเป็น 45% ของรายได้ทั้งหมดเทียบกับปี 2563 ที่ 35%
ทั้งนี้ประเมินกำไรปี 2565 เพิ่มขึ้น 19% เป็น 306 ล้านบาท คาดกำไรปี 2566 เติบโตต่อราว 19% เป็น 365 ล้านบาท หนุนโดยความต้องการใช้บริการด้าน IT Solution และ Cloud มีแนวโน้มเพิ่มขึ้นต่อเนื่อง แนะนำ “ซื้อ” จากกำไรที่มีโอกาสเติบโตดีต่อเนื่องตามแนวโน้มอุตสาหกรรม และ กำหนดราคาเป้าหมาย 13.90 บาทต่อหุ้น อ้างอิง PE 20x FY22 คาดกำไรช่วงปี2565-2567  จะเติบโตเฉลี่ย 20% (CAGR) โดยมองว่า MFEC มี Valuation น่าสนใจ ราคาหุ้นปัจจุบันเทียบเท่า PE 15x FY22 ถูกกว่าหุ้นในกลุ่ม Digital Transformation และ Data Center ที่ซื้อขายกันที่ PE 48x FY22